wickkiey/tamil-wikipedia-chunked huggingface dataset:
# சைமன் நியூகோம்பு

**சைமன் நியூகோம்பு** *(Simon Newcomb)* (மார்ச்சு 12, 1835 – ஜூலை 11, 1909) ஒரு கனடிய அமெரிக்க வானியலாளரும் பயன்முறைக் கணிதவியலாளரும் தற்கல்வியாளரும் பலதுறை வல்லுனரும் ஆவார்.இவர் அமெரிக்க நாவாய்த் துறையிலும் ஜான் ஆப்கின்சு பல்கலைக்கழகத்திலும் பேராசிரியராக இருந்தார்.  
இவர் முறையான கல்வி பெறாவிட்டாலும், நேரவைப்புக்கும் பயன்முறைக் கணிதவியலின் பொருளியல், புள்ளியியல் போன்ற புலங்களுக்கும் அரிய பங்களிப்புகள் ஆற்றியுள்ளார்.இவர் ஓர் அறிபுனை புதினமும் இயற்றியுள்ளார்.
# சைமன் நியூகோம்பு

## வாழ்க்கை

### இளமை

சைமன் நியூகோம்பு நோவா சுகோசியாவில் அமைந்த வாலசு நகரில் பிறந்தார். இவரது தாயார் நியூபுரூன்சுவிக் நகர நடுவரின் மகளாகிய எமிலி இளவரசியாவார். இவரது இவரது நினைவாகப் பெயரிடப்பட்டுள்ளது. தந்தையார் பள்ளி ஆசிரியான ஜான் பர்ட்டன் நியூகோம்பு ஆவார். ஜான் கல்வி கர்பிக்க கனடாவெஙகும் சுற்றித் திரிந்தார். குறிப்பாக, நோவா சுகோசியாவிலும் இளவரசர் எட்வார்டு தீவிலும் பல பகுதிகளில் சென்று கல்வி பயிற்றினார் எமிலி இளவரசர் தாமசு, மிரியன் சுட்டீவ்சு ஆகியவர்களின் மகளாவார். எனவே சைமன் நியூகோம்பு என்றிச் சுட்டீவ்சுவின் கொள்ளு-கொள்ளுப் பேரனும் கனடியப் பாதிரியரின் கூட்டமைப்பின் உறுப்பினரான வில்லியம் என்றி சுட்டீவ்சுவின் அணுக்கமான சுற்றத்தினரும் ஆவார்
# சைமன் நியூகோம்பு

## தகைமைகளும் விருதுகளும்

- அமெரிக்கத் தேசிய அறிவியல் கல்விக்கழகத்திலுறுப்பினர்; அதில் பல பதவிகள் வகித்தவர் (1869);
- அரசு வானியல் கழகப் பொற்பதக்கம் (1874);
- சுவீடிய அரசு அறிவியல் கல்விக்கழகத்தின் உறுப்பினராகத் தேர்வு (1875);.
- அரசு கழக ஆய்வுறுப்பினர் (1877);
- கைகென்சு பதக்கம், கார்லெம் அறிவியல் கல்விக்கழகம் (1878);
- அமெரிக்க்க் கணிதவியல் இதழின் ஆசிரியர் (1885–1900);
- கோப்ளே பதக்கம், அரசு கழகம் (1890);
- Légion d'Honneur இன் செவாலியர் (1893);
- அமெரிக்க்க் கணிதவியல் கழகத் தலைவர் (1897–1898);
- பசிபிக் வானியல் கழக புரூசு பதக்கம் (1898);
- அமெரிக்க வானியல் கழக நிறுவன உறுப்பினர்; முதல் தலைவர் (1899–1905).
- நெதர்லாந்ந்து அரசு கலை, அறிவியல் கல்விக்கழக அயல்நாட்டு உறுப்பினர் (1898);
- பேரமெரிக்கர் முற்றச் சட்டகக் காட்சியாளர்.
- 855 நியூகோம்பியா குறுங்கோள் இவரது நினைவாகப் பெயரிடப்பட்டுள்ளது.
- நிலாவின் நியூகோம்பு குழிப்பள்ளம் இவரது நினைவாகப் பெயரிடப்பட்டுள்ளது.
- கனடிய அரசு வானியல் கழகம் நியூகோம்பு எழுத்து விருது இவரது நினைவாகப் பெயரிடப்பட்டுள்ளது.
- the TIME SERVICE Building at the US Naval Observatory is named The Simon Newcomb Laboratory
- The USS Simon Newcomb YMS 263 minesweeper was launched in 1942—decommissioned in 1949
# சைமன் நியூகோம்பு

## நூல்தொகை

- Newcomb, S (1878) *Research on the Motion of the Moon, Part I*
- Newcomb, S (1878) *Popular Astronomy*
- Newcomb, S (1879) *Astronomy for schools and colleges*
-
- Newcomb, S (1885) *Principles of Political Economy* (Internet Archive)
- Newcomb, S (1887) *The ABC Of Finance*(The Online Library Of Liberty)
- Newcomb, S (1890) *Elements of Astronomy*
- Newcomb, S (1900) *His Wisdom the Defender*—Science Fiction novel.
- Newcomb, S (1901) *The Stars*
- Newcomb, S (1902) *Astronomy for Everybody*
- Newcomb, S (1903) *The Reminiscences of an Astronomer*—His autobiography. (Reissued by கேம்பிறிட்ஜ் பல்கலைக்கழகப் பதிப்பகம், 2010. )
- Newcomb, S (1903) ''The Outlook for the Flying Machine", The Independent, 22 October 1903, pp 2508–12
- Newcomb, S (1906) *Compendium of Spherical Astronomy*
- Newcomb, S (1907) *Investigation of Inequalities in the Motion of the Moon Produced by the Action of the Planets*
- Newcomb, S (1912) *Research on the Motion of the Moon, Part II*  
இவர் 1882 முதல் 1912 வரை எழுதிய வானியல், இயற்பியல், கணிதவியல் கட்டுறைகள் இணைய தளத்தில் குறிப்பிடப்பட்டுள்ளன.
# ஜனக்பூர்

**ஜனக்பூர்** (Janakpur) ) நேபாளத்தின் மாதேஷ் மாநிலத்தில் அமைந்த தனுசா மாவட்டத்தின் நிர்வாகத் தலைமையிட நகரமும், நகராட்சியும் ஆகும். ஜனக்பூர் நகரத்தில் புகழ் பெற்ற ஜானகி கோயில் அமைந்துள்ளது. இந்நகரம் நேபாளத்தின் ஆன்மீகம் மற்றும் பண்பாட்டுச் சுற்றுலாத் தலமாகும். இந்தியாவின் பீகார் - நேபாள எல்லையில் அமைந்த ஜனக்பூர் நகரம், பாட்னாவிலிருந்து 180 கி.மீ. தொலைவிலும்; அயோத்திலிருந்து 520 கி.மீ. தொலைவிலும் உள்ளது.  
மிதிலையை தலைநகராகக் கொண்ட விதேக நாட்டு மன்னர் ஜனகரின் பெயரால், கிபி 18ஆம் நூற்றாண்டின் துவக்கத்தில் நிறுவப்பட்ட ஜனக்பூர் நகரத்தை *ஜனக்பூர்தாம்* என்றும் அழைப்பர்.  
ஜனக்பூர் நகரம் நேபாள தேசியத் தலைநகரம் காட்மாண்டிலிருந்து தென்கிழக்கே 123 கி.மீ. தொலைவில் உள்ளது. 2015ஆம் ஆண்டில் இந்நகரத்தின் மக்கள் தொகை 1,69,287 ஆக இருந்தது.
# ஜனக்பூர்

## வரலாறு

புனித யாத்திரை தலமான ஜனக்பூர் நகரம் 1805ல் நிறுவப்பட்டது. இந்து தொன்மவியலின் இராமாயணக் காவியத்தில் மன்னர் ஜனகரின் அரண்மனை விதேக நாட்டின் தலைநகரான ஜனக்பூரில் அமைந்திருந்தது.  
சீதையின் சுயம்வரத்திற்காக இராமர் முறித்த வில், ஜனக்பூரின் வடமேற்கில் தொல்லியல் ஆய்வின் போது கண்டெடுக்கப்பட்டது.
|date=பிப்ரவரி, 2016
}}
# ஜனக்பூர்

## பொருளாதாரம்

நேபாளத்தின் வேகமாக வளரும் நகரஙகளில் ஒன்றான ஜனக்பூரில் சிறந்த கல்வி நிறுவனங்கள் உள்ளது. சுற்றுலாத் துறை ஜனக்பூரின் முக்கிய வருவாய் ஆகும். மைதிலி மொழி பேசும் பெண்களின் தயாரிப்புகளான, மதுபனி கலைநயத்துடன் கூடிய ஓவியங்கள், மட்பாண்டங்கள் புகழ் பெற்றது.
# ஜனக்பூர்

## போக்குவரத்து

நேபாள இரயில்வே நிறுவனம், ஜனக்பூர் நகரத்தை இந்தியாவின் பிகார் மாநிலத்தின் ஜெய்நகரத்துடன் தொடருந்துகள் மூலம் இணைக்கிறது.  
ஜனக்பூர் விமான நிலையம், காட்மாண்டுவுடன் வானூர்திகள் மூலம் இணைக்கிறது.
# ஜனக்பூர்

## மக்கள் தொகையியல்

2011ஆம் ஆண்டின் மக்கள் தொகை கணக்கெடுப்பின் படி, ஜனக்பூர் நகரத்தின் மொத்த மக்கள் தொகை 97,776 ஆகும். ஜனக்பூரின் நகரப்புறத்தில் 11 கிராமங்கள் உள்ளது. ஜனக்பூர் நேபாளத்தின் ஆறாவது பெரிய நகரமாகும். இந்நகரத்தில் மைதிலி மொழி முக்கிய மொழியாகவும் மற்றும் நேபாள மொழி, போஜ்புரி மொழி, அவதி மொழி மற்றும் இந்தி மொழிகளும் பேசப்படுகிறது.
# ஜனக்பூர்

## கோயில்கள்

ஜனக்பூரின் நடுவில் புகழ் பெற்ற ஜானகி கோயில் 1898இல் ஒன்பது இலட்சம் ரூபாய் செலவில் கட்டப்பட்டது.  
ஜனக்பூரின் பழையான இராமர் கோயில் கூர்க்கா படைவீரர் அமர் சிங் தாபா என்பவரால் கட்டப்பட்டது. சிறப்பு நாட்களில், இங்குள்ள கங்கா சாகர், தனுஷ் சாகர் போன்ற 200 புனிதக் குளங்களில் மக்கள் கூட்டமாக கூடி நீராடுவர்.
# ஜனக்பூர்

## இதனையும் காண்க

- ஜானகி கோயில்
- நேபாள நகரங்கள்
# புனித ஜான் லியோனார்தி

## புனித ஜான் லியோனார்தி (1541 – 1609)

இறையன்னை சபை நிறுவனர், மருந்தாளுநர்களின் பாதுகாவலர் மற்றும் விசுவாசப் பரப்புதல் சபையின் துணை நிறுவனர்  
அருட்தந்தை. மரிய பாக்கியராஜ் OMD
# புனித ஜான் லியோனார்தி

## முன்னுரை

“தூயோராய் இருங்கள், ஏனெனில் உங்கள் கடவுளும் ஆண்டவருமாகிய நான் தூயவர்” (லேவி 19: 2, 1 பேது 1: 16). தூய கடவுளின் திருவுளத்திற்கு ஏற்ப மனிதர் வாழும் பொழுது தூயோர் ஆகின்றனர், நடமாடும் புனிதராக மாறுகின்றனர் என்பதை தன்வயப்படுத்தி வாழ்ந்தவர்கள் தான் புனிதர்கள். வாழ்க்கை என்னும் பயணத்தில் பலமுறை வழி தெரியாமல் தத்தளிக்கும் போது நமது பயணத்திற்கு நல்வழியை காட்டுபவர்கள் புனிதர்கள். எப்படியும் வாழ்ந்து விடலாம் என்று எண்ணிக் கொண்டிருப்பவர்களுக்கு இப்படித்தான் வாழ வேண்டும் என்று வாழும் முறையை வகுத்து காட்டியவர்கள் புனிதர்கள். இவர்கள் புவியிலேயே புனித வாழ்வு வாழ்ந்ததால் தான் இன்று புனிதர்களாக போற்றப்படுகிறார்கள், புகழப்படுகிறார்கள். ஒவ்வொரு புனிதருமே தன் சுய விருப்பங்களைக் கடந்து, களைந்துவிட்டு இறை விருப்பத்தை உணர்ந்து இறைப்பணிக்காய் அர்ப்பணித்தவர்களாக உள்ளனர். அத்தகைய வாழ்வுக்காய் தன்னையும் அர்ப்பணித்தவர் தான் இறையன்னை சபையின் நிறுவனரும், மருந்தாளுநர்களின் பாதுகாவலருமாய், விசுவாசப் பரப்புதல் சபையின் துணை நிறுவனருமாய் போற்றப்படுகின்ற புனித ஜான் லியோனார்தி.  
இவர் எளிய, ஏழை குடும்பத்தில், இறை விசுவாசத்தை வாழ்வாக்கி வாழ்ந்த பெற்றோர்களுக்கு கடைசி குழந்தையாகப் பிறந்தாலும், உலகின் கடை எல்லைவரை போற்றக் கூடியவராக இருக்கின்றார். இவர் செய்தப் பணிகள் திருச்சபையில் அளப்பறிய தாக்கத்தையும், புத்துணர்ச்சியையும், மறுமலர்ச்சியையும் கொடுத்திருக்கிறது என்பது மிகையாகாது. இவரின் வாழ்வு ஒவ்வொருவருக்கும் ஒரு உந்து சக்தியைக் கொடுக்கக் கூடியதாகவும், தன்னையே இறைவனுக்கு அர்ப்பணிக்க வேண்டும் என்ற எண்ணத்தையும், ஆர்வத்தையும் தூண்டக் கூடியதாக இருக்கின்றது. இதை அவருடைய வாழ்வில் இருந்து பிறந்த இவ்வார்த்தை ‘புனிதனாகு புனிதமாக்கு’ மூலம் நாம் அறியலாம். இவரின் வாழ்வுப் பதிவுகள் நம் வாழ்வையும் சீர்ப்படுத்திச் செம்மையாக்கி வாழ துணைபுரியும்.
# புனித ஜான் லியோனார்தி

## புனிதரின் இளமைப்பருவம்

ஜான் லியோனார்தி இறைப்பக்தியும், தெய்வப் பயமும் கொண்ட நல்ல கிறிஸ்தவ குடும்பத்தில் பிறந்ததால், அவரும் தன் பெற்றோரின் நற்பண்புகளை வாழ்வாக்கி வாழ்ந்தார். தினசரி ஆலய வழிபாடுகளிலும், திருப்பலியிலும் பங்குப்பெற்று இறை ஞானத்தில் வளர்ந்தார். தன் பெற்றோர்களுக்கும், உடன் பிறப்புகளுக்கும் கீழ்ப்படிதலுடனும், மரியாதையுடனும் நடந்து கொண்டார். அவர்களின் வழிகாட்டுதல்களின் படி தன் வாழ்வை அமைத்துக் கொண்டார். ஜான் லியோனார்தி பதினெழு வயது வாலிபனாக இருந்த போது, அவருடைய எதிர்காலம் அவரின் தந்தையால் தற்காலிகமாக நிர்ணயிக்கப்பட்டது. அவர் தன் தந்தையின் தொழிலான மருந்து தயாரிக்கும் பணிக்கு லூக்காவில் பெரிய மருந்தாளுனராக கருதப்பட்ட அந்தோனியோ பார்கி என்பவரிடம் அனுப்பி வைக்கப்பட்டார். அந்தப் பணியை செய்கின்ற போதே பல வித திறமைகளையும் கற்றார். அவர் செய்து வந்த மருத்துவப்பணி இடங்களில் நிறைய பேர் கூடிவரும் வழக்கம் உண்டு. அவ்வாறு நிறைய பேர் அங்கு கூடி பலவற்றை ஒருவருக்கொருவர் விவாதித்து வந்தனர். இதனைப் பார்த்துக் கொண்டிருந்த ஜான் லியோனார்தியும் பேச்சுக் கலையை எளிதில் கற்றுக் கொண்டார்.  
இவ்வாறு, மருத்துவப் பணியைச் செய்து கொண்டிருந்த தருவாயில் ஜான் லியோனார்தியின் தந்தை 1569 ஆம் ஆண்டு இறந்தார். தந்தையின் இறப்பு அவரையும், அவரின் குடும்பத்தையும் மிகவும் பாதித்தது. வயதான காலத்தில் இருந்த தம் தாயைத் தனியே விட்டுவிட மனம் இல்லாததால், தாய்க்கு உதவியாக தம் சொந்த ஊரிலேயே ஒரு மருந்துக்கடையை திறக்கலாம் என்று முடிவுச் செய்தார். ஆனால், திடீரென இறைத்தூண்டுதலால் கடவுளின் அழைப்பை உணர்ந்து குருவாக பணிச்செய்யலாம் என்று சிந்தித்து, தான் பெற்ற இறைத்தூண்டுதலை டோமினிக்கன் சபையைச் சார்ந்த ஜான் லியோனார்தியின் ஆன்மீக குருவான அருட்தந்தை பிரான்சிஸ்கோ பெர்நார்டியிடம் கூறினார். அந்த ஆன்மீக குருவும் ஜான் லியோனார்தியின் கரங்களைப் பற்றிக் கொண்டு, அவரை நோக்கி, “மகனே, நீ மருத்துவப் பணியை தொடர்ந்து செய்ய வேண்டாம். நீ நன்கு படி. ஏனென்றால், இறைவன் உன்னை தம் பணிக்கென பயன்படுத்த விரும்புகிறார். இதுவே, கடவுளின் திருவுளம்” என்று அறிவுரை வழங்கி ஊக்குவித்தார். ஜான் லியோனார்தியும் தன் ஆன்மீக குருவின் வழிகாட்டுதலின் படி குருத்துவ வாழ்வை நோக்கி பயணமானார்.
# புனித ஜான் லியோனார்தி

## குருத்துவ வாழ்வு

குருத்துவ வாழ்வை நோக்கிப் பயணித்த ஜான் லியோனார்தி, 1564 ஆம் ஆண்டு தன்னை ‘கொலம்பினி’ என்ற ஒரு குழுவோடு இணைத்துக் கொண்டார். கொலம்பினி என்ற குழுவானது லூக்கா நகரில் நிலவிய லூத்தரன் சபையின் தவறான கருத்துக்களையும், குறிப்பாக நற்கருணையில் இயேசுவின் பிரசன்னம், அன்னை மரியின் பக்தி, திருத்தந்தை திருச்சபையின் தலைவர் போன்றவற்றிற்கு எதிராகச் செயல்பட்டோரையும் எதிர்த்து, உண்மையான விசுவாசத்தைப் போதித்து வந்தது. இந்த குழுவால் ஜான் லியோனார்தி ஈர்க்கப்பட்டு, இன்னும் ஆழமான விசுவாசத்தில் வளர்ந்தார். கொலம்பினி குழுவோடு சேர்ந்து தன் குருத்துவ வாழ்வை ஆரம்பித்த ஜான் லியோனார்தி, பிரான்சிஸ்கன் சபையினரால் ஏற்றுக்கொள்ளப்பட வில்லை. எனவே, டோமினிக்கன் சபை குருக்களைத் தன் ஆன்மீக குருவாக இருக்க அணுகிய போது, அப்குளி மாகாணத்தில் இருந்த டோமினிக்கன் சபையை சீர்திருத்தம் செய்த பௌலினோ பெர்னார்டினி என்பவர் ஆன்மீக குருவாக இருக்க ஒப்புதல் கொண்டு வழிநடத்தினார். இவ்வாறு, ஆன்மீக வழிகாட்டுதலின் படி, மெய்யியலையும், இறையியல் கல்வியையும் பயின்ற ஜான் லியோனார்தி 1571 ஆம் ஆண்டு மார்ச் திங்கள் 31ஆம் நாள் திருத்தொண்டராக திருநிலைப்படுத்தப் பட்டார்.  
திருத்தொண்டர் பணியைச் சிறப்பாக இறைவார்த்தை போதிப்பதிலும், ஆன்மீகத்தை ஊக்குவித்தலிலும், நற்கருணை பக்தியை வளர்ப்பதிலும், மறைக்கல்வியைப் போதிப்பதிலும், அன்னை மரியாள் பக்தியை வளர்ப்பதிலும் என பலவாறு பணிப்புரிந்த ஜான் லியோனார்தி 1571 ஆம் ஆண்டு டிசம்பர் திங்கள் 22 ஆம் நாள் குருவாக திருநிலைப் படுத்தப் பெற்றார். குருவாகிய அருட்தந்தை ஜான் லியோனார்தி 1572ஆம் ஆண்டு ஆண்டவரின் திருக்காட்சி பெருவிழா அன்று தன் முதல் நன்றித் திருப்பலியை புனித சூசையப்பர் ஆலயத்தில் நிறைவேற்றினார். குருத்துவப் பணியை மேற்கொண்ட அருட்தந்தை ஜான் லியோனார்தி, தன் குருத்துவப் பணியின் மூன்று ஆண்டுகளுக்குப் பின் 1574 ஆம் ஆண்டு புனித ரோஸாவின் அன்னையின் ஆலயத்தில், ‘தூய கன்னித்தாயின் புதுப்பிக்கப்பட்ட குருக்கள்’ என்ற தன் துறவற சபையை தோற்றுவித்தார். கன்னித்தாயின் குருக்கள் என்று அழைக்கப் பட்ட அந்த துறவற சபையானது, நாளடைவில் ‘இறையன்னை சபை’ என்று அழைக்கப் பட்டது.
# புனித ஜான் லியோனார்தி

## புனித ஜான் லியோனார்தி எழுதிய ஒருசில நூல்கள்

சிறுவர்களுக்கும், இளைஞர்களுக்கும், வயதானவர்களுக்கும் தனித்தனியே மறைக்கல்விப் போதிப்பதற்காக மூன்று சிறிய நூல்களை 1591 முதல் 1594 ஆம் ஆண்டில் எழுதி வெளியிட்டார். பல விதமான எதிர்ப்புகளால் தன் சொந்த ஊரிலிருந்து வெளியேற்றப்பட்ட ஜான் லியோனார்தி, தன் ஆன்மீக குருவான பிலிப்பு நேரியோடு விருந்தினராக உரோமை நகரில் இருந்த போது 1591 ஆம் ஆண்டு ‘கிறிஸ்தவக் குடும்பம் ஒரு நிறுவனம்’ என்ற நூலை எழுதி வெளியிட்டார். பல்வேறு துன்பத்தின் சூழ்நிலையில் இருந்த போதும் கூட ஜான் லியோனார்தி எழுதிய நூல்களானது, அவரின் இறப்பிற்கு பிறகும் 1642 ஆம் ஆண்டு நேப்பில்ஸிலிருந்தும், 1673 ஆம் ஆண்டு உரோமை நகரிலிருந்தும், 1861 ஆம் ஆண்டு லூக்கா நகரிலிருந்தும் தொடர்ந்து மறுபதிப்பு செய்யப்பட்டு வெளியிடப்பட்டன.  
இதே போன்று, 1593 ஆம் ஆண்டு உரோமை நகரில் ‘பெண்களின் வீண் ஆடம்பரங்கள்’ என்ற நூலை எழுதி வெளியிட்டார். அவரின் இறப்பிற்கு பிறகு இந்நூலானது மீண்டும் 1673 ஆம் ஆண்டு உரோமை நகரில் மறுபதிப்பு செய்யப்பட்டு வெளியிடப்பட்டன. இரண்டு நூற்றாண்டுகளைக் கடந்தும் மீண்டும் இந்தப் புத்தகம் 1862 ஆம் ஆண்டு மறுபதிப்பு செய்யப்பட்டு வெளியிடப்பட்டன. 1594 ஆம் ஆண்டு நேப்பில்ஸ் நகரில் ‘குழந்தைகளுக்கான சிறந்த கல்வி’ என்ற நூலையும் எழுதி வெளியிட்டார். இவ்வாறாக, ஜான் லியோனார்தியின் நூல்களானது ஆழ்ந்த கருத்துக்களையும், அனைவராலும் பெரும் வரவேற்பையும் பெற்றதாக இருந்தது.  
ஜான் லியோனார்தி தன் எழுத்துப் பணியைப் பற்றி இவ்வாறாகக் கூறுகின்றார். ‘மற்ற ஆசிரியர்கள் பல பக்கங்களில், புத்தக வடிவில் கூறுவதை நான் சில வரிகளில், அனைவராலும் புரிந்து கொள்ளக் கூடிய விதத்தில், எளிய நடையில் கூறுகின்றேன்’.  
குருவாக தன்னை முழுவதும் இறைப்பணியிலும், எழுத்துப் பணியிலும் ஈடுபடுத்திய ஜான் லியோனார்தி சீர்திருத்தப் பணியையும் சிறப்பாகச் செய்தார். அவர் செய்த சீர்திருத்தப் பணியில்; மிகவும் முக்கியமாக ஒருசிலவற்றை வலியுறுத்தினார்.
# புனித ஜான் லியோனார்தி

## புனிதரின் சீர்த்திருத்தப் பணியில் வலியுறுத்தியவை

தியானம், செபம், ஏழ்மை இவற்றை அனுசரிக்க முடியாதவர்கள் துறவற வாழ்வு வாழத் தகுதியற்றவர்கள். ஒவ்வொரு துறவிகளும், துறவற சபைகளும் தவமும், செபமும் அடிப்படையான ஒன்றாக கருதி வாழ வேண்டும். நவதுறவிகளின் வழிகாட்டிகள், தங்களது முன்மாதிரியான நடத்தையை மிக மிக முக்கியமாக கருதி வாழ வேண்டும். உங்களது நவ துறவியர்கள் லீலி மலர்களைப் போன்றவர்கள். அவை ஆரோக்கியமற்ற சூழ்நிலையில் வாடிவிடுவதைப் போல், அவர்கள் உங்களது தவறான முன்மாதிரிகையினால் கெட்டுவிடாமல் இருக்க நீங்கள் கவனமாக இருங்கள். நீங்கள் அவர்களுக்கு அளிக்கும் சிறந்த போதனை உங்களது முன்மாதிரிகையாக இருக்க வேண்டும்.  
துறவிகள் அனைவரும் தங்களது தலைவருடன் நல் உறவுடன் வாழ வேண்டும். அப்படி நல் உறவு இல்லாத துறவற வாழ்வு தொய்வடைந்து காணப்படும். துறவற வாழ்வில் அனைத்துமே பொதுவாக இருக்க வேண்டும். சுகப் போக, ஆடம்பர வாழக்கையையும், உயர்தர உடைகளையும் தவிர்த்து வாழ வேண்டும். துறவற வாழ்வில் நவதுறவிகளுக்கு முக்கிய கவனம் செலுத்தப் பட வேண்டும். துறவற இல்லங்களில் அன்பும், அமைதியும் அனுசரிக்க வேண்டும். துறவற சபை ஆரம்பிக்கப்பட்ட நோக்கத்தை அறிந்து வாழ வேண்டும். ஒவ்வொரு துறவியும் மற்றவர்களை ஊக்குவித்தும், மற்றவர்களின் நலனில் அக்கறை கொண்டு ஒற்றுமையுடன் வாழ வேண்டும்.  
காலச் சூழலுக்கேற்ப தங்களது வாழ்வையும், பணியையும் மாற்றி அமைத்து வாழ வேண்டும். துறவற சபைகளிலும், இல்லங்களிலும் ‘எவ்வாறு மருந்தானது தன் இயற்கை தன்மையை மாற்றாமல், சுகத்தைக் கொடுப்பது போல்’ புதுப்பித்தலானது நடைபெற வேண்டும். துறவற வாழ்வில் விவேகமும், கண்டிப்பும் அதிர்ச்சியைக் கொடுக்காமல், அன்பினால் இணைக்கப்பட்ட ஒன்றாக இருக்க வேண்டும். துறவற வாழ்வு வாழ விரும்புவோரை, புதிய உறுப்பினர்களாகச் சேர்க்கும் போது விவேகத்துடனும், கவனத்துடனும் தேர்ந்துகொள்ள வேண்டும். துறவிகள் தங்களையே முழுவதுமாக இறைவனுக்கு அர்ப்பணித்து வாழ வேண்டும்.
# புனித ஜான் லியோனார்தி

## புனிதரின் ஒருசில ஆன்மீக வார்த்தைகள்

- புனிதனாகு புனிதமாக்கு (மற்றவர்களைப் புனிதப்படுத்த வேண்டுமென்றால் முதலில் நீ புனிதனாக மாறு).
- சிலுவையில் அறையுண்ட கிறிஸ்துவை உங்கள் மனக்கண் முன் நிறுத்துங்கள்.
- கிறிஸ்துவை உங்கள் அளவுக்கோலாகக் கொண்டு செயல்படுங்கள்.
- கவலைப்படாதீர்கள்! உங்கள் அனைவரையும் அன்னைமரியின் பாதுகாவலில் ஒப்படைத்துள்ளேன். அன்னைமரி உங்கள் அனைவரையும் பாதுகாத்து, வழிநடத்துவாள்.
- கிறிஸ்துவை முன்னிட்டு சிலுவையை ஏற்க வேண்டும். அப்படி ஏற்கின்ற போது நமக்கு அனைத்தும் சேர்த்துக் கொடுக்கப்படும்.
- தலையில் இல்லாததை யாரும் உடலில் கேட்க இயலாது.
- கிறிஸ்துவே உங்கள் வாழ்வின் முதற்படியாக இருக்கட்டும்.
# புனித ஜான் லியோனார்தி

## புனிதரின் ஒருசில கடிதங்கள்

- இல்லத்தில் உள்ள ஒவ்வொருவரும் கீழ்ப்படிதலின் ஓவியமாகவும், தாழ்ச்சியின் சின்னமாகவும், அமைந்த உள்ளம் கொண்டவராகவும் இருக்க வேண்டும். அப்பொழுது தான் கடவுளின் அதிமிகு மேன்மையைக் கண்டுணர்ந்து வாழ முடியும். (1604 அக்டோபர் 19).
- பெரிய தியாகங்களை மேற்கொண்டால் தான் நாம் பெரிய சாதனைகளை நிகழ்த்த முடியும். பெரிய நல்ல காரியங்களைச் செயல்படுத்துவதை பெரிய நல்ல ஆன்மாக்களிடமே ஒப்படைக்க வேண்டும்.
- ஆண்டவரது அன்புப்பணியில் நாம் நம்மையே முழுவதுமாகக் கையளிக்க வேண்டும். ஒருநாளும் நமது சொந்த விருப்பத்திற்காக அன்புப் பணியைக் காட்டி கொடுத்தல் கூடாது. அவைகளிலிருந்து நம்மை முழுவதுமாக விடுவித்தும், தூயஆவியின் செயல்களுக்கு எதிரானவைகளை தவிர்த்தும் வாழ முயற்சிக்க வேண்டும்.
- எப்பொழுதும் இல்லமானது அழகாகவும், கவனமுடனும் அதனுடைய தகுதிக்கு ஏற்றவாறு தூய்மையாகவும் இருக்க வேண்டும். (கடிதம் 86).
- சரியான, முறையான வழிகளில் ஆண்டவருக்கு பணிபுரிய நீங்கள் கற்றுக்கொள்ள வேண்டும் என்பதே என் விருப்பம். (கடிதம் 87).
- அடுத்தவனுடைய செயல்பாடுகளை மிகவும் கவனமாக உற்று நோக்குங்கள். அவற்றிலிருந்து எப்பொழுதும் ஏதாவது ஒன்றைக் கற்றுக் கொள்ளலாம். (கடிதம் 148).
- கிறிஸ்துவை முன்னிட்டு சிலுவையை ஏற்க வேண்டும். அப்படியானால் எந்த பயத்தையும் துரத்திவிட்டு, நம் இதயங்களை இறைவன் பக்கம் உயர்த்த வேண்டும். அப்பொழுது அவரில் நமக்கு அனைத்தும் சேர்த்துக் கொடுக்கப்படும். நம்மில் எழும் சுயவிருப்பங்களை களைந்துவிட்டு இறைப்பணியில் நம்மை இணைத்துக் கொள்ள வேண்டும். (கடிதம் 31, 1601 அக்டோபர் 27).
- மற்றவர்களால் வரும் துன்பங்களை பொருட்படுத்தாது, நம்மையே நாம் சோதனைக்குள்ளாக்கி, நல்ல செயல்களைச் செய்பவர்களாக வாழ வேண்டும். (கடிதம் 56).
- செய்யும் செயல்களில் ஒருவர் தன் விருப்பத்திற்கு ஏற்ப தனது வழியில் நடக்கவில்லை என்பதைக் கண்டுணர்ந்தால், அவர் தம்மையே மாற்ற முற்பட வேண்டும். தனது சுயவிருப்பங்களிலிருந்து தம்மை விடுவித்துக் கொண்டு, முழுவதுமாக செபத்திற்கு கையளித்து வாழ வேண்டும். இதன் வழியாகத் தான் ஒருவர் உண்மையான அமைதியையும், நிசப்தமான நிலையையும் காண முடியும். (கடிதம் 127).
# புனித ஜான் லியோனார்தி

## புனிதரின் மரணம்

ஜான் லியோனார்தி வாழ்ந்த அக்காலகட்டத்தில், குறிப்பாக 1609 ஆம் ஆண்டு இத்தாலி நாட்டில் உள்ள உரோமை நகர் முழுவதும் தொற்று நோய் பரவியது. அப்பகுதியில் வாழ்ந்த மக்கள் பலவிதமான துன்பங்களுக்கு ஆளானார்கள். அங்கு வாழ்ந்த இறையன்னை சபையின் துறவியர்களும் இந்நோயால் அவதியுற்றனர். அந்நோயால் அவதியுற்று பலவிதமான துன்பத்தில் கவலையுற்றுக் கொண்டிருந்தவர்களுக்கு ஆறுதலான வார்த்தையாக, ஜான் லியோனார்தி இறை சித்தத்தின் மீது நம்பிக்கை வைக்குமாறு இவ்வாறாகக் கூறினார். “இறைவன் தனக்கு எப்பொழுது வேண்டுமோ அப்பொழுது இங்கும் அங்குமாக நம்மைத் தொடுகின்றார்”.  
தொற்று நோயால் பாதிக்கப் பட்டவர்களுக்கு தன்னால் முடிந்த உதவிகளைச் செய்து வந்தபோது, தொற்று நோயானது ஜான் லியோனார்தியையும் வெகுவாக தாக்கியது. அந்நோயினால் அவதியுற்றப் போதும் ஜான் லியோனார்தி, தன் ஆன்மீகப் பணியைத் தொடர்ந்து செய்து வந்தார். குறிப்பாக, அப்போஸ்தலரான புனித மத்தேயு திருவிழா திருப்பலியை நிறைவேற்றி, பலருக்கு ஒப்புரவு அருட்சாதனத்தையும் வழங்கிய பின், அவருக்கு காய்ச்சல் அதிகமாகி ஏறக்குறைய நான்கு மணிநேரம் சுயநினைவின்றி இருந்தார். பின் சுயநினைவு பெற்றதும், தன் இறுதி நேரத்தை உணர்ந்த ஜான் லியோனார்தி தன்னுடைய பணிகளை, தன் சபையில் உள்ள துறவிகளுக்கு பகிர்ந்தளித்தார். அருட்தந்தை டோமினிக்கோ டுச்சி என்பவரை உரோமையில் இருந்த குழுமத்தின் இல்லத் தலைவராக நியமித்தார். அதன்பின் தன் சபையின் குருக்களுக்கு இவ்வாறாக அறிவுரை வழங்கினார். “உங்களது அழைப்பில் உண்மையோடும், கீழ்ப்படிதலோடும் நடந்து, ஒருவரை ஒருவர் அன்புச் செய்து வாழுங்கள்” என்று கூறிய ஜான் லியோனார்தி 1609 ஆம் ஆண்டு அக்டோபர் ஒன்பதாம் நாள் இறைவனில் கலந்தார்.
# புனித ஜான் லியோனார்தி

## புனிதர் வித்திட்ட விருச்சங்கள்

இறையன்னை சபையை தோற்றுவித்த ஜான் லியோனார்தி பல நாடுகளுக்கும் சென்று இறைப்பணிச் செய்ய, குறிப்பாக இந்திய மண்ணில் பணிச் செய்ய மிகுந்த ஆர்வம் கொண்டிருந்தார். ஆனால், அப்போதைய திருத்தந்தையின் வார்த்தைக்கும், தன் ஆன்மீக தந்தை பிலிப் நெரிக்கும் கீழ்ப்படிந்து, தனது பணியை தன் சொந்த நாடான இத்தாலியிலும் அதனைச் சுற்றியுள்ள நகர்களிலும் செய்தார். அவர் இறைப்பணியிலும், சீர்திருத்தப் பணியிலும், லூத்தரன் சபைக்கு எதிராக நற்கருணையில் இறைப்பிரசன்னத்தை நிலைநாட்டுவதிலும், அன்னை மரியாளின் பக்தியை வளர்ப்பதிலும், சிறுவர்க்கு மறைக்கல்வி போதிப்பதிலும், திருச்சபையில் புதுமறுமலர்ச்சியைக் கொண்டுவருவதிலும், விசுவாச பரப்புதல் சபையின் துணை நிறுவனராகவும் தன்னையே முழுவதுமாக இறைவனுக்கு அர்ப்பணித்து, மிகவும் ஆர்வமுடனும், உத்வேகத்துடனும் பல பணிகளைச் சிறப்புறச் செய்தார். ஜான் லியோனார்தியின் பணியானது அப்பகுதிக்கு மிகவும் தேவைப்பட்டதாக அப்போதைய திருத்தந்தை குறிப்பிட்டிருக்கிறார்.  
இறைப்பணிச் செய்வதில் மிகுந்த ஆர்வம் கொண்டு, விண்ணேற்பு அன்னையின் பாதுகாவலில் தான் தோற்றுவித்த ‘இறையன்னை சபையை’ ஒப்புவித்தார். தாயின் கருவில் உருவாகும் குழந்தைப் போன்று உருவாகிய இறையன்னை சபையானது, இத்தாலி நாட்டில் ஆரம்பிக்கப்பட்டதால் இத்தாலியை தலைமையகமாகக் கொண்டு செயல்படுகின்றது. இப்பொழுது இத்தாலி, இந்தியா, தென் அமெரிக்கா, தென் ஆப்பிரிக்கா, இந்தோனேசியா போன்ற நாடுகளில் இறைப்பணி ஆற்றி வருகிறது. இத்தாலி நாட்டில் லூக்கா, நாப்போலி, கம்பித்தேலி (ரோம்), தோரே மவுரா, சன் பர்தினாந்தோ, கல்லிபோலி, போஸாந்த்ரா மற்றும் லரியானோ போன்ற இடங்களிலும், இந்தியா<nowiki/>வில் குறிப்பாக தமிழ்நாட்டில் உள்ள திருச்சி (சமயபுரம்), மதுரை (ஊத்துப்பட்டி), நாகர்கோவில் (அழிக்கால்) மற்றும் வேலூர் (சானிப்பூண்டி) போன்ற இடங்களிலும், தென் அமெரிக்கா<nowiki/>வில் சீலி மற்றும் கொலம்பியா, தென் ஆப்பிரிக்கா<nowiki/>வில் நைஜீரியா, இந்தோனேசியாவில் குப்பாங் ஆகிய இடங்களில் இறையன்னை சபையானது தங்களது கால் தடம் பதித்து, உலகெல்லாம் சென்று படைப்பிற்கெல்லாம் நற்செய்தியை பறைசாற்றுங்கள் (மாற்கு 16: 15) என்று மொழிந்த இறைமகன் இயேசுவின் வார்த்தைகளை வாழ்வாக்கியும், பணிபுரிந்தும் வருகின்றது.
# புனித ஜான் லியோனார்தி

## இறையன்னை சபை ஆற்றிவரும் பணிகள்

- இறைப்பணி
- நற்செய்தி அறிவிக்கும் பணி
- பங்குப்பணி
- கல்விப்பணி
- இளையோர் பணி
- மருத்துவப்பணி
- ஆற்றுப்படுத்தும் பணி
- சமூகப்பணி
- காலச் சூழலுக்கு ஏற்ப பணி என்று ஜான் லியோனார்தியால் ஆரம்பிக்கப்பட்ட, இறையன்னை சபை பல பணிகளை புரிவதில் முயற்சிகளையும், செயல்திட்டங்களையும் தீட்டி, எதிர்கால முன்னெடுப்புகளை நோக்கிய வண்ணம், இறை அன்னையின் பரிந்துரையிலும், பாதுகாப்பிலும், ஜான் லியோனார்தியின் வழிகாட்டுதலாலும் வளர்ந்து வருகிறது.
# புனித ஜான் லியோனார்தி

## புனிதரை நோக்கிய ஜெபம்

நலமானதெல்லாம் நல்கிடும் இறைவா,  
மறைபணியாளர் ஜோவான்னி லியோனார்தி வழியாக  
மக்கள் நற்செய்திப் போதனைப் பெறவும்,  
சிறுவர் சிறுமியர் மறையறிவு பெறவும் செய்தீர்,  
அவருடைய முயற்சியால் நற்செய்தி அறிவிப்பு சபைக்கு  
வித்திடவும் அருள்கூர்ந்தீர்.  
ஆர்வமிக்க இப்புனிதரின் பரிந்துரையால்  
மெய்யான விசுவாசம் எங்கும் எக்காலமும்  
வளர்ச்சி பெற அருள்வீராக! ஆமென்.
# புனித ஜான் லியோனார்தி

## புனிதரின் மன்றாட்டு மாலை

ஆண்டவரே இரக்கமாயிரும்  
கிறிஸ்துவே இரக்கமாயிரும்  
ஆண்டவரே இரக்கமாயிரும்  
புனித ஊற்றின் தந்தையே இறைவா!  
புனிதத்தை அருளும் இயேசுவே இறைவா!  
புனிதப்படுத்தும் தூய ஆவியே இறைவா!  
புனிதத்தின் மாதிரியாம் புனித லியோனார்தியாரே!  
எங்கள் தந்தையும், வழிகாட்டியுமானவரே!  
எங்கள் நம்பிக்கையின் துணையாளரே!  
எங்கள் கீழப்;படிதலின் முன்மாதிரியே!  
ஏழ்மையின் மாதிரியே!  
துன்பப்படுவோரின் ஆறுதலே!  
மருத்துவர்களின் பாதுகாவலரே!  
புனிதம் மிக்க மறைப்பணியாளரே!  
அமைதியின் தூதுவரே!  
நற்செய்தியின் பணியாளரே!  
மறைக்கல்வியின் வழிகாட்டியே!  
துறவற சபைகளைச் சீர்திருத்தம் செய்தவரே!  
இறையன்னை பக்தியை வளர்த்தவரே!  
நற்கருணை வழிபாட்டைக் கொணர்ந்தவரே!  
அர்ப்பண வாழ்வின் வழிகாட்டியே!  
நோயுற்றோருக்கு அடைக்கலமே!  
திருச்சபையில் மறுமலர்ச்சியைக் கொணர்ந்தவரே!  
**இயேசு கிறிஸ்துவின் வாக்குறுதிகளுக்கு நாங்கள் தகுதி பெறும்படியாக…**  
*புனித லியோனார்தியாரே! எங்களுக்காக வேண்டிக்கொள்ளும்.*  
**ஜெபிப்போமாக**  
தாயும் தந்தையுமான எங்கள் இறைவா! புனித ஜான் லியோனார்தியாரை எமக்குத் தந்து, நற்செய்தியின் படிப்பினைகளை ஆழமாக புரிந்து கொள்ளவும், நாங்கள் புனிதம் பெறவும் அருளுகின்றீர். எம் புனிதரின் பரிந்துரையால், எங்கள் விசுவாச வாழ்வில் நிலைத்து நின்று, உமக்கு சாட்சிகளாய் இருக்க அருள் புரியும்! எங்கள் ஆண்டவராகிய இயேசு கிறிஸ்து வழியாக உம்மை மன்றாடுகின்றோம். ஆமென்.
# புனித ஜான் லியோனார்தி

## புனிதரின் பாடல்கள்

### பாடல் 1

இறையன்னை சபையின் நிறுவனராம்  
ஜான் லியோனார்தியின் நினைவலையில்  
அவர் முன்னே கூடிடுவோம்  
அவர் புகழைப் பாடிடுவோம் - 2  
லூக்காவில் பிறந்து மருத்துவம் பயின்று  
இறைவனின் அழைப்பை உணர்ந்தாரே – 2  
கொலம்பினஸ் இளைஞர் கூட்டத்தோடு  
அர்ப்பண வாழ்வை தொடர்ந்தாரே – 2  
நற்கருணை வழிபாடு சிறுவர்க்கு மறைக்கல்வி  
மரியன்னைப் பக்தியை வளர்த்தாரே – 2  
சபைகளை சீர்திருத்தம் செய்தவரை  
நம்வாழ்வை சீர்ப்படுத்த வேண்டுவோமே – 2
# புனித ஜான் லியோனார்தி

## புனிதரின் பாடல்கள்

### பாடல் 2

சுடர்விடும் தீபமாய் எரிந்திடும்  
ஒளியாய் மண்ணில் வந்தவரே  
இறையன்னை சபையை புனிதமாய்  
தந்த எங்கள் லியோனார்தியே  
உம்மை புகழ்வோம் இன்னாளிலே  
உம்மில் மகிழ்வோம் என் நாளுமே – 2  
லூக்கா நகரில் பிறந்தவரே  
இறையன்னை பக்தியை வளர்த்தவரே – 2  
மறைப்பணி ஆர்வம் நிறைந்ததனாலே  
குருத்துவ வாழ்வை ஏற்றவரே – 2  
கொலம்பினஸ் இளைஞரை அழைத்தீரே  
இறையன்னை சபையை நிறுவினிரே  
இறைவனில் கொண்ட தாகத்தினாலே  
நற்கருணை வழிபாட்டை கொணர்ந்தீரே!  
உம்மை…
# புனித ஜான் லியோனார்தி

## புனிதரின் பாடல்கள்

### பாடல் 3

மரியன்னை மகனாம் எம் தந்தையாம்  
அன்னை சபை தந்த லியோனார்தியாரே  
இணைந்து வந்தோம் உம்மை புகழ  
அருள் வேண்டி நின்றோம் உம்மில் மகிழ  
இளைஞர் கூட்டமொன்றை தேர்ந்தெடுத்தார்  
புதிய பாதையொன்றை வகுத்து தந்தார்  
மரியன்னை பக்தியை வளர்த்து தந்தார்  
உம்மை நாங்கள் போற்றுகின்றோம்
# புனித ஜான் லியோனார்தி

## புனிதரின் பாடல்கள்

### பாடல் 4

இறைவழி வாழ்ந்த எங்கள் லியோனார்தியே  
இன்பம் பொங்க பாடுகின்றோம் புகழ் எண்ணியே  
போற்றுகின்றோம் உம்மை புகழுகின்றோம்  
வாழ்த்துகின்றோம் உம்மை வணங்குகின்றோம்  
நீரே எங்கள் தந்தை நாங்கள் உந்தன் மந்தை  
நற்கருணை வழிபாட்டை வளர்த்தவர்  
மரியன்னை பக்தியை ஊக்குவித்தவர் - 2  
நன்மறையை சிறுவர்க்கு கற்பித்தவர் - 2  
அனைத்தையும் வாழ்வாக வாழ்;ந்துவிட்டவர் - இவை  
அனைத்தையும் வாழ்வாக வாழ்;ந்துவிட்டவர்  
அவரே நம் புனிதர் ஜோவான்னி லியோனார்தியே
# இந்திய பெண்கள் விஞ்ஞானிகள் சங்கம்

**இந்திய பெண்கள் விஞ்ஞானிகள் சங்கம்** (Indian Women Scientists' Association) என்பது 1973 முதல் இந்திய பெண்கள் விஞ்ஞானிகளுக்கு சேவை செய்யும் ஒரு ,அரச சார்பற்ற இந்திய தன்னார்வ தொண்டு நிறுவனம் (என்.ஜி.ஓ.) ஆகும்.வஷியையை தலைமையிடமாக கொண்டு செயல்படும் இது பத்து கிளைகளை கொண்டுள்ளது.இது விடுதி மற்றும் தோட்டம் போன்ற வசதிகளைக் கொண்டுள்ளது.இங்கு கணினி பயிற்சி மையம், சுகாதார மையம்,அறிவியல் நூலகம் மற்றும் தொடக்கநிலை ஆசிரியரின் பயிற்சித் திட்டம் போன்றவற்றை நடத்துகிறது. நிறுவனத்தின் முதல் தலைவர் சுமதி பிடே ஆவார்.
# இந்திய பெண்கள் விஞ்ஞானிகள் சங்கம்

## நோக்கங்கள்

1. இந்திய பெண்கள் விஞ்ஞானக் கோட்பாட்டை வளர்த்துக் கொள்ள வகை செய்தல்.
1. விஞ்ஞானம் மற்றும் தொழில்நுட்பத்தின் பல்வேறு துறைகளில் பெண்களின் அறிவியல் சாதனைகளை ஊக்குவித்தல்.
1. பல்வேறு விஞ்ஞான துறைகளில் கல்வியுடனான பெண்களின் பொருளாதார மற்றும் சமூகப் பிரச்சினைகளை புரிந்து மேபாடு அடையச்செய்தல்.
1. பல்வேறு விஞ்ஞான துறைகளில் பணிபுரியும் பெண்களுக்கு பிரதிநிதித்துவ அமைப்பை ஏற்படுத்துதல்.
1. அறிவியல் சார்ந்த துறைகளில் பெண்களின் பிரச்சினைகளை புரிந்துகொள்ளுதல்.
1. பிரச்சினைகளை களைதல்
# இந்திய பெண்கள் விஞ்ஞானிகள் சங்கம்

## சிறப்பம்சங்கள்

- சமூகம் சார்ந்த செயல்பாடுகள்
- சமூக சுகாதார மையம்
- பராமரிப்பு மையம்
- நாற்றங்கால் பள்ளி
- பெண்கள் விடுதி
- நூலகம் / வாசிப்பு அறை
- புலமைப்பரிசில்கள் மற்றும் விருதுகள்
- கணினி திறன் மேம்பாடு மற்றும் ஐ.டி பயிற்சி
- அறிவியல் கழகம்
# இந்திய பெண்கள் விஞ்ஞானிகள் சங்கம்

## அறிவியல் தொடர்பான பயிற்சிகள்

- அறிவியல் சார்ந்த நிகழ்ச்சிகள்
- பிரபல அறிவியல் விரிவுரையாளர் சொற்பொழிவுகள் (BRNS ஆதரவுடன்)
- மாணவர்கள் / ஆசிரியர்களுக்கான அறிவியல் பட்டறைகள்
- அறிவியல் போஷாக்கு திட்டம்
- ஆராய்ச்சி திட்டங்கள்
- சுற்றுச்சூழல் / அறிவியல் விழிப்புணர்வு
- மாநாடுகள் / கருத்தரங்குகள்
# வளர் புவியியல்

**வளர் புவியியல்** (*development geography*) என்பது புவியியலில் ஒரு பிரிவு ஆகும். இவ்வளர் புவியியல் வாழும் மனித இனத்தின் தரப்படுத்தப்பட்ட வாழ்க்கை முறை மற்றும் வாழ்க்கைத் தரத்தைச் சுட்டுகிறது. இங்கு வளர்ச்சி என்பது, தொடர்ந்து நிகழக்கூடிய மாற்றம் மனித வாழ்க்கையில் ஏற்படுத்தும் தாக்கத்தைக் குறிக்கிறது. மாற்றத்திற்குட்பட்டுச் செல்லும் மக்களின் வாழ்க்கைத் தரத்தை முன்னேற்றும் வகையில் இவ்வளர் புவியியல் ஈடுபட்டுள்ளது. இருப்பினும் வளர்ச்சி என்பது எப்பொழுதுமே நேர்மறையான நிகழ்வாக இருப்பதில்லை. கண்டர் பிராங்க் உலக பொருளாதார சக்தி பற்றி விமர்சனம் செய்யும் போது வளர் புவியியல் என்பது, வளர்ச்சியில் பின் தங்கியுள்ளதை வளர்ச்சிக்கு அழைத்துச் செல்கிறது என்கிறார். இது இவரது சார்ந்திருத்தல் கோட்பாட்டில் குறிப்பிடப்பட்டுள்ளது.
# வளர் புவியியல்

## வளர் புவியியலில் வளர்ச்சி

வளர் புவியியலில், புவியியலாளர்கள் வளர்ச்சியின் தல பரப்பு வகையில் ஆழ்ந்த கவனம் செலுத்துகின்றனர். சமூக, அரசியல், பொருளாதாரக் காரணிகளால் எவ்வாறு வளர்ச்சியின் சிறப்பியல்களை அளவிட முடியும் என அறிய முயற்சிக்கின்றனர். பற்பல வளர்ச்சி நிலைகளில் புவியியல் காரணங்களையும், விளைவுகளையும் புரிந்து கொள்ள புவியியலாளர்கள் விழைகின்றனர். பொருளாதாரத்தில் நன்கு வளர்ச்சியடைந்த நாடுகளுடன் பொருளாதாரத்தில் குறைந்த அளவு வளர்ச்சியடைந்த நாடுகள் ஒப்பிடப்படுகின்றன.
# வளர் புவியியல்

## வளர் புவியியலில் நிகழ்காலத் தேவைகள்

வடக்கு மற்றும் தெற்கு இத்தாலி நாடுகளுக்கு இடையேயான மெஜோஜியர்னோ போன்ற நாடுகளுக்குள் அதிகப்படியான மாறுபாடுகள் காணப்படுகின்றன. வளர் புவியியலில் வளர்ச்சி என்பது எதிர்கால சந்ததியினர் தங்களது சுய தேவையை எவ்வாறு எதிர்கொள்கின்றனர் என்பதை விடுத்து நிகழ்காலத் தேவைகளை எவ்வாறு எதிர்கொள்வது என்பதைப் புரிந்து கொள்ள முயற்சிப்பதில் நிலைநிறுத்தப்படுகிறது.
# வளர் புவியியல்

## நிறையளவு சுட்டிக்காட்டிகள்

நிறையளவு சுட்டிக்காட்டிகள் என்பவை வளர்ச்சியை எண்ணிக்கை அடிப்படையில் குறிப்பிடுபவையாகும். இங்கு பொருளாதாரம் என்பது முதல் நிலைத் தொழிற்சாலைகளிலிருந்து கிடைக்கும் மொத்த தேசிய உற்பத்தியின் சதவீதம், மொத்த தேசிய உற்பத்தி/தனிநபர், வேலையின்மை விகிதம், ஆற்றல் சேமிப்பு ஆகியவற்றை உள்ளடக்கியதாகும்.  
ஒரு நாட்டிலிருந்து உற்பத்தி செய்யப்படும் அனைத்து பொருட்கள் மற்றும் சேவையின் மதிப்பை அளவிட மொத்த தேசிய உற்பத்தி/தனிநபர் பயன்படுகிறது. இதனைக் கொண்டு நாட்டின் பொருளாதார மற்றும் தொழில் வளர்ச்சி அளவிடப்படுகிறது. ஆயினும் மொத்த தேசிய உற்பத்தி/தனிநபரைப் பயன்படுத்துவதில் பல சிக்கல்கள் உள்ளன.
# காரபான்

**காரபான்** (*Carabane* அல்லது *Karabane*) என்பது செனகல் நாட்டின் தென்மேற்குப்பகுதியில் காசாமன்ஸ் ஆற்றின் கழிமுகப்பகுதியில் அமைந்துள்ள ஒரு தீவு மற்றும் கிராமம் ஆகும்.  
ஆரம்பகாலத்தில் இத்தீவுப்பகுதியில் வாழ்ந்தமக்களாக ஜோலா இனமக்கள் அறியப்படுகின்றனர். இன்றளவும் இத்தீவுப்பகுதியில் மக்கள்தொகை மிகுந்த இனமாக இச்ஜோலா இனமக்கள் இருக்கின்றனர். ஆண்டுதோறும் பிரான்ஸ் நாட்டிற்குச் செலுத்த வேண்டிய தொகை 196 பிராங்கை இக்கிராமதலைவர் காக்ளெட் திருப்பி செலுத்தாததால் 1836 ஆம்ஆண்டு ஜனவரி 22-ம் தேதி இத்தீவு பிரான்ஸ் நாட்டிற்கு அடிபணிந்தது. 1869-ல் காரபான் தீவு தன்னாட்சி பெற்றதாக விளங்கினாலும் 1886-ல் ஆண்டு செதியவ்வுடன் இணைக்கப்பட்டது. இரண்டாம் உலகப் போருக்குப்பின் இத்தீவின் மக்கள்தொகை படிப்படியாகக் குறைய ஆரம்பித்தது. இதற்கு பல்வேறு காரணங்கள் இருந்தாலும் வறட்சி, காசாமன்ஸ் போராட்டம் மற்றும் 2002-ல் ஜுலாவின் போக்குவரத்து குறைந்தது போன்றவையும் சில காரணங்களாகும். காரபானிலிருந்து மக்கள் வணிகம் செய்யவும் உல்லாசப் பயணிகள் வந்து செல்லவும் ஜுலா தலையாய போக்குவரத்தாகும். அரசியல் ரீதியாக செனகலிலிருந்து தனித்து இருந்த போதிலும் காரபான் இக்கிராமத்தின் தலைநகராக விளங்கியது. செனகல் அரசாங்கத்தின் நிர்வாக அமைப்புடன் எந்தவகையிலும் காரபான் பொருந்தவில்லை. இருந்தபோதிலும் இத்தீவில் ஒரு உல்லாசப் பயணங்கள் ஏற்பாடு செய்யும் தொழிற்சாலை அமைக்க முயற்சி மேற்கொள்ளப்பட்டது. இங்கு வசிப்பவர்கள் இதில் விருப்பமில்லாமல் பங்கேற்றனர்.
# சோடியம் ஆக்சலேட்டு

**சோடியம் ஆக்சலேட்டு** *(Sodium oxalate)* என்பது (Na<sub>2</sub>C<sub>2</sub>O<sub>4</sub>) என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும். ஆக்சாலிக் அமிலத்தின் சோடியம் உப்பான இச்சேர்மம் டைசோடியம் ஆக்சலேட்டு என்ற பெயராலும் அழைக்கப்படுகிறது. வெண்மை நிறத்துடன், நெடியின்றி படிக வடிவத் தூளாக இது காணப்படுகிறது. 250 முதல் 270 பாகை செல்சியசு வெப்பநிலையில் சோடியம் ஆக்சலேட்டு சிதைவடைகிறது.  
ஒடுக்கும் முகவராக டைசோடியம் ஆக்சலேட்டு செயல்படுகிறது. தரப்படுத்தும் பொட்டாசியம் பெர்மாங்கனேட்டு கரைசல்களில் முதல்நிலை தரப்படுத்தும் வேதிப்பொருளாக இது பயன்படுத்தப்படுகிறது.
ராக்சலேட்டு என்பது சோடியம் ஆக்சலேட்டின் கனிம வடிவம் ஆகும். மிக அரிதாகவும் நுண் காரத்தன்மை மிக்க தீப்பாறைகளிலும் இக்கனிமம் காணப்படுகிறது.
# சோடியம் ஆக்சலேட்டு

## தயாரிப்பு

1:2 மோலார் அமில கார விகிதத்தில் ஆக்சாலிக் அமிலமும் சோடியம் ஐதராக்சைடும் நடுநிலையாக்கல் வினைக்கு உட்படுத்தப்பட்டால் சோடியம் ஆக்சலேட்டு உருவாகிறது. சோடியம் ஐதராக்சைடுடன் 1:1 விகிதத்தில் அமைந்த வினையெனில் ஒற்றைக்கார சோடியம் ஆக்சலேட்டு அல்லது ஐதரசனாக்சலேட்டு (NaHC2O4) உருவாகிறது.
360 பாகை செல்சியசு வெப்பநிலையில் சோடியம் பார்மேட்டை சூடுபடுத்தி சிதைவடையச் செய்து மாற்று வழிமுறையில் சோடியம் ஆக்சலேட்டு தயாரிக்கலாம்.
# சோடியம் ஆக்சலேட்டு

## வினைகள்

பொட்டாசியம் பெர்மாங்கனேட்டு கரைசலை தரப்படுத்துதலில் சோடியம் ஆக்சலேட்டு பயன்படுத்தப்படுகிறது. சேர்க்கப்படும் பொட்டாசியம் பெர்மாங்கனேட்டு முழுவதும் வினைபுரிந்தன என்பதை உறுதி செய்வதற்கு, தரம் காணப்படும் கலவை 60 ° செல்சியசு வெப்பநிலைக்கு மேல் இருப்பது விரும்பத்தக்கதாகும். நிகழும் வினையின் வினைவேகம் சிக்கலானது. வினையில் உருவாகும் மாங்கனீசு(II) அயனிகள் வினையூக்கியாகச் செயல்பட்டு மேற்கொண்டு வினையைத் தொடர்கின்றன. மிகையளவு கந்தக அமிலம் சேர்ப்பதால் எஞ்சியுள்ள பெர்மாங்கனேட்டுடன் வினைபுரிவதற்குத் தேவையான ஆக்சாலிக் அமிலம் தளத்தில் உருவாகிறது. இவ்வினைக்கான இறுதிநிலைச் சமன்பாடு இங்கு தரப்பட்டுள்ளது  
: 5Na<sub>2</sub>C<sub>2</sub>O<sub>4</sub> + 2KMnO<sub>4</sub> + 8H<sub>2</sub>SO<sub>4</sub> → K<sub>2</sub>SO<sub>4</sub> + 5Na<sub>2</sub>SO<sub>4</sub> + 2MnSO<sub>4</sub> + 10CO<sub>2</sub> + 8H<sub>2</sub>O.
# சோடியம் ஆக்சலேட்டு

## உயிரியல் நடவடிக்கைகள்

மற்ற பல ஆக்சலேட்டுகள் போல சோடியம் ஆக்சலேட்டும் மனிதர்களுக்கு நச்சுத்தன்மையை அளிக்கிறது. வாய் தொண்டை, வயிறு ஆகியவற்றில் கடுமையான வலி, இரத்த வாந்தி, தலைவலி, தசைப்பிடிப்பு, தசைநார்பிடிப்பு, தசையில் வலி, இரத்த அழுத்தக் குறைவு, மாரடைப்பு, சுயநினைவு இழத்தல், மரணம் போன்ற அனைத்து வகையான பாதிப்புகளும் இச்சேர்மத்தால் உண்டாகும் வாய்ப்பு இருக்கிறது. பொருள் பாதுகாப்பு குறிப்பு தாள் அளவின்படி உடல் எடைக்கு ஏற்ப 10-15 கிராம்/கிலோகிராம் ஆக்சலேட்டு மட்டுமே உயிர் கொல்லும் அளவாக ஏற்கப்பட்டுள்ளது.  
இரத்த பிளாசுமாவிலிருந்து கால்சியம் அயனிகளை நீக்குவதற்கு சிட்ரேட்டுகளைப் போலவே சோடியம் ஆக்சலேட்டும் பயன்படுத்தப்படுகிறது. இரத்தம் உறைதலையும் சோடியம் ஆக்சலேட்டு தடுக்கிறது. இரத்தத்திலுள்ள கால்சியம் அயனிகள் நீக்கப்படும் போது மூளையை சரிவர இயங்காமல் செய்து சிறுநீரகங்களில் சோடியம் ஆக்சலேட்டு சேகரமாகிறது.
# நிலஉறை

**நில உறை** (*land cover*) என்பது புவியின் மேற்பரப்பில் உள்ள இயற்கை பொருட்களைக் குறிப்பதாகும். நிலஉறை என்பது புல்வெளிகள், மரங்கள், பயன்படாத நிலம், நீர் போன்றவற்றை உள்ளடக்கியது. சூழ்நிலையியலாளர் பிரடரிக் எட்வர்டு கிளமெண்ட் புவிஉறை என்ற பதத்தை தாவர வளர்ச்சியின் காரணமாகப் பயன்படுத்தினார். இதை நிலமேலாண்மைத் துறை தொடர்ந்து பயன்படுத்தி வருகிறது..  
நிலஉறை பற்றிய தகவலைப் பெற இரண்டு முதன்மை வழிமுறைகள் உள்ளன. அவைகள் நில அளவு ஆய்வு மற்றும் தொலைதூர உணர்வு படங்களைப் பகுத்தாய்வு செய்தல் போன்றவையாகும்.  
நிலஉறை அல்லது நிலஉள்ளடக்கு என்பது நிலப்பயன்பாட்டிலிருந்து வேறுபட்டது. நிலப்பயன்பாடு என்பதை “மக்கள் சமூக பொருளாதார செயல்பாடுகளுக்கு எவ்வாறு நிலத்தைப் பயன்படுத்துகின்றனர்“ என்று விவரிக்கலாம். நகர பயன்பாடு மற்றும் விவசாய நிலப்பயன்பாடு என நிலப்பயன்பாட்டை இருவகையாகப் பிரிக்கலாம். ஒருசில இடங்களில் மாற்றுநிலப்பயன்பாடு மற்றும் பல்வகை நிலப்பயன்பாடு காணப்படுகிறது. நிலப்பயன்பாடு/ நிலஉறை என்ற இணை குறித்தும் அதன் தொடர்பு குறித்தும் ஃபிஷ்சர் என்பவர் 2005-ம் ஆண்டு நிலப்பயன்பாடு மற்றும் நிலஉறை –முரண்படுதல் (அ) நிரப்பி என்ற நூலில் குறிப்பிட்டுள்ளார்.
# பெய்கிங் கோளரங்கம்

**பெய்கிங் கோளரங்கம்** *(Beijing Planetarium, சீனம்: 北京天文馆/北京天文館)* சீனாவின் பெய்கிங் நகரில் அமைந்துள்ள தேசிய அளவிலான இயற்கை அறிவியியல் அருங்காட்சியகம் ஆகும்.  
இந்த கோளரங்கில் ஏ, பி என்று பெயரிடப்பட்ட இரண்டு பிரதான கட்டிடங்கள் உள்ளன. கட்டிடம் ஏ 1957 ஆம் ஆண்டில் கட்டப்பட்டது ஆகும். இக்கட்டிடத்தில் வானக திரையரங்கு ஒன்றும், கிழக்கு கண்காட்சி மண்டபம், மேற்கு கண்காட்சி மண்டபம் போன்றவை இடம்பெற்றுள்ளன. சீனாவில் பேரளவில் அமைக்கப்பட்ட முதலாவது கோளரங்கம் இதுவாகும். பெய்கிங் கோளரங்கம் ஒரு காலத்தில் ஆசியாவில் அமைந்திருந்த ஒரே கோளரங்கமாகவும் விளங்கியது.  
எண்மிய விண்வெளித் திரையரங்கு, முப்பரிமானத் திரையரங்கு நான்கு பரிமானத் திரையரங்கு, பல்வேறு கண்காட்சி அரங்குகள், இரண்டு வான் ஆய்வகங்கள் முதலியன பி கட்டிடத்தில் இடம்பெற்றுள்ளன
# திருமணம் கே. செல்வகேசவராய முதலியார்

**திருமணம் செல்வக் கேசவராய முதலியார்** (1864-1921) இலக்கியம், திறனாய்வு, மொழியியல், வரலாறு ஆகிய துறைகளில் அறிஞராகத் திகழ்ந்தார். அவர், தமிழ் தனித்தியங்கும் தன்மை உள்ள செம்மொழி என்பதனை நிறுவிய அறிஞர்களுள் ஒருவர் ஆவார். இவர் பழமொழிகள் கலந்த கட்டுரைகள் எழுதித் தமிழ் உரைநடைக்கு ஆழமும் மெருகும் தந்தவர் ஆவார். 19ஆம் நூற்றாண்டின் இறுதியிலும் 20ஆம் நூற்றாண்டின் தொடக்கத்திலும் தமிழின் உரைநடை வளம் செழிக்க பாடுபட்டவர்களுள் ஒருவர். தமிழுக்குக் கதி கம்பரும் திருவள்ளுவரும் என்று என்று குறிப்பிட்டவர் இவரே.
# திருமணம் கே. செல்வகேசவராய முதலியார்

## பிறப்பும் இளமையும்

சென்னைக்கு அருகிலுள்ள *திருமணம்* எனும் சிற்றூரில் 1864 ஆம் ஆண்டு பிறந்தார். இவர் பெற்றோர் கேசவ சுப்பராய முதலியார் - பாக்கியம். இவருக்குப் பெற்றோர் இட்டபெயர் செல்வகேசவராயன் என்பதாகும். இவர் பச்சையப்பன் கல்லூரியில் *இண்டர்மீடியட்* படிக்கும்போதே, தமிழை விருப்பப் பாடமாக ஏற்றுப் படித்தார். படிப்பின்போது ஆங்கில இலக்கியங்களையும் தமிழ் இலக்கியங்களையும் ஒப்பீடு செய்து படித்தார். இருமொழி புலமைப்பெற்ற இவரைப் பச்சையப்பன் கல்லூரி ஆசிரியராக ஏற்றுக் கொண்டது. கல்லூரியில் பணியாற்றிய காலத்தில் பல திறமைமிக்க தமிழ் அறிஞர்களை உருவாக்கினார். இவர் உருவாக்கியவர்களுள் தெ. பொ. மீனாட்சிசுந்தரம், ரா. பி. சேதுப்பிள்ளை ஆகியோர் குறிப்பிடத்தக்கவர்கள்.
# திருமணம் கே. செல்வகேசவராய முதலியார்

## தொகுத்துப் பதிப்பித்தவை

செல்வகேசவர் தமிழ்ப் பழமொழிகள் பலவற்றைத் தொகுத்து அவற்றுக்கு இணையான ஆங்கிலப் பழமொழிகளையும் தொகுத்து இணைப் பழமொழிகள் என்னும் நூலை அவரது 38-ஆவது வயதில் 1898 ஆம் ஆண்டில் வெளியிட்டார்.
# திருமணம் கே. செல்வகேசவராய முதலியார்

## பதிப்பாசிரியர்

இவர் பதினெண் கீழ்க்கணக்கு நூல்களில் ஒன்றான முன்றுறையரையனாரால் இயற்றப்பட்ட பழமொழி என்னும் நூலைப் பழைய உரையோடு சந்தி பிரித்துப் பதிப்பித்தார். மேலும் பெருவாயின் முள்ளியார் இயற்றிய ஆசாரக்கோவை, சமண மதத்தைச் சார்ந்த முனைப்பாடியார் இயற்றிய அறநெறிச்சாரம், வீர கவிராயர் இயற்றிய அரிச்சந்திர புராணம், குசேலோபாக்கியம் ஆகிய நூல்களையும் பதிப்பித்தார்.
# திருமணம் கே. செல்வகேசவராய முதலியார்

## எழுதிய நூல்கள்

1. கம்பநாடர் (1902)
1. திருவள்ளுவர் (1904)
1. தமிழ் (1904)
1. கண்ணகி சரித்திரம் (1905)
1. குசேலர் சரித்திரம்
1. வியாசமஞ்சரி
1. தமிழ்
1. அக்பர்
1. இராபின்சன் குருசோ
1. மாதவ கோவிந்தரானடே
1. பஞ்ச லட்சணம். முதலிய பல நூல்களை எழுதியுள்ளார்.
# திருமணம் கே. செல்வகேசவராய முதலியார்

## மொழியியற் கட்டுரைகள்

செல்வகேசவர் தமிழ்மொழி வரலாறு என்னும் தலைப்பில் 15 கட்டுரைகளை சுதேசமித்திரன் இதழில் எழுதியிருக்கிறார்.
# திருமணம் கே. செல்வகேசவராய முதலியார்

## இலக்கணம்

பஞ்சலட்சணம் என்னும் தமிழ் இலக்கண நூலை 1903ஆம் ஆண்டில் மாணவர்களுக்குப் புரியும் வண்ணம் எளியநடையில் இயற்றி இருக்கிறார்.
# திருமணம் கே. செல்வகேசவராய முதலியார்

## தமிழின் முதற்சிறுகதை

இலக்கியத்தில் மேனாட்டுமுறைகளை பரிசோதித்துப் பார்க்கும் புதுமைக் குணம் உடையவராக இருந்த இவர் வ. வே. சு. ஐயர் குளத்தங்கரை அரசமரம் என்னும் சிறுகதையை எழுதுவதற்கு முன்னரே சிறுகதை எழுதினார். அதுவே தமிழின் முதற்சிறுகதை என்கிறார் கமில் சுவெலபில். இவருடைய சிறுகதைகள் அபிநவக் கதைகள் என்னும் நூலாக வெளிவந்துள்ளன.
# திருமணம் கே. செல்வகேசவராய முதலியார்

## புதினம்

சுப்பிரமணிய பாரதியார் ஆசிரியராக இருந்த வார இதழான இந்தியா இதழில் கற்பலங்காரம் என்னும் புதினத்தைச் செல்வகேசவர் எழுதி இருக்கிறார்.
# திருமணம் கே. செல்வகேசவராய முதலியார்

## குடும்பம்

செல்வகேசவருக்கு பரிமேலழகர், சேனாவரையர், நச்சினார்க்கினியர் என்னும் மூன்று மகன்கள் இருந்தனர்.
# திருமணம் கே. செல்வகேசவராய முதலியார்

## மறைவு

தமிழில் பெரும்புலமைப் பெற்றுத் திகழ்ந்த செல்வகேசவராயர் அவர்கள் தனது 57-ஆவது அகவையில் அதாவது 1921-ஆம் ஆண்டு மறைந்தார்.
# திருமணம் கே. செல்வகேசவராய முதலியார்

## உசாத்துணைகள்

- மு.வரதராசன், 'தமிழ் இலக்கிய வரலாறு'-சாகித்திய அகாதெமி வெளியீடு 1994, பக்கம் 322.
- கழகப்பைந்தமிழ் இலக்கிய வரலாறு - திருநெல்வேலி சைவசித்தாந்தக் கழகம் வெளியீடு.
- குன்றக்குடி பெரியபெருமாள், 'தமிழ் வளர்த்த நல்லறிஞர்கள்- மதிநிலையம்.
- தமிழ் (தமிழ் மொழி, தமிழர் நிலை) - T. செல்வக்கேசவராய முதலியார்
- கம்பர் Kambar: An Essay - செல்வக்கேசவராய முதலியார், T
- கம்பர் Kambar: An Essay - செல்வக்கேசவராய முதலியார், T
- கேட்கலாம் திருமணம் செல்வக்கேசவராய முதலியார்
- திருமணம் செல்வக்கேசவராய முதலியார் - படைப்புத்திறன்
- அபிநவக் கதைகள் (Tamil Edition) by செல்வக்கேசவராய முதலியார்
- திருமணம் செல்வக்கேசவராய முதலியார்
# ஆன்டன் செக்கோவ்

**ஆன்டன் பாவ்லோவிச் செகாவ்** (*Anton Pavlovich Chekhov*, ; , , **அந்தோன் பாவ்லொவிச் சேகவ்**; – ) ஒரு உருசிய நாடக ஆசிரியர் மற்றும் சிறுகதை எழுத்தாளர் ஆவார். இவர் புனைகதை இலக்கிய உலகில் தலைசிறந்தவராகக் கருதப்படுகிறார்.நாடக ஆசிரியராக இருந்து இவர் படைத்த கடற்புறா, அங்கிள் வான்யா, மூன்று சகோதரிகள், செர்ரிப் பழத்தோட்டம் ஆகிய நான்கு செவ்வியல் நாடகங்கள் மற்றும் இவரதுசிறந்த சிறுகதைகளும் ஏனைய எழுத்தாளர்கள் மற்றும் விமர்சகர்களிடம் இவருக்குத் தனி மரியாதையை ஏற்படுத்தின.ஹென்ரிக் இப்சன், ஆகஸ்ட் ஸ்ட்ரின்ட்பெர்க் ஆகிய இருவருடனும் செகாவ் இணைந்து நவீனத்துவத்தை மேடைகளில் புகுத்தினார். நவீனத்துவத்தை நாடகங்களில் தொடங்கி வைத்ததில் இம்மூவரும் முக்கியமானவர்களாகக் குறிப்பிடப்படுகின்றனர். செகாவ் தனதுஇலக்கியப் பயணத்தினுடன் கூடவே,மருத்துவர்பணியையும் செவ்வனே மேற்கொண்டு வந்தார். "மருத்துவம் என் சட்டப்பூர்வமான மனைவி" என்றும், *இலக்கியம் எனது துணைவி* என்றும் கூறியுள்ளார்.  
1896 ஆம் ஆண்டில் இவரது முதல் நாடகமான கடற்புறா படுதோல்வியடைந்த போது, செக் கோவ் நாடகம் எழுதுவதைக் கைவிட்டார். *த சீகல்* நாடகத்தின் வரவேற்புக்குப் பின், மீளவும் 1898-இல் கான்சிட்டாண்டின் தாலின்சிலாவிசிக்கியின் மாஸ்கோ கலை அரங்கில் அரங்கேறியபோது இது பெரும் புகழ்பெற்றது.அதன் பின்னரே, *மூன்று சகோதரிகள்*மற்றும் *செர்ரி பழத்தோட்டம்* ஆகிய நாடகங்கள் அரங்கேற்றப்பட்டன. இவை நாடகக் குழுமத்தினருக்கும், பார்வையாளர்களுக்கும் சவாலாக இருந்தன. மேலும், செகாவின் இந்நாடகங்கள் மரபுவழி நடிப்புக்குப் பதிலாக, பார்வையாளர்களுக்கு "மனநிலை சார்ந்த அரங்கியல்" என்னும் நுட்பத்தையும்,"நாடகத்தின் உரைகளுக்குள் ஆழ்ந்து போகும் நிலையையும்" கொடுத்தன.  
செக்கோவ் தான் முதலில் எழுதிய கதைகளைப் பணத்துக்காகவே எழுதினார். ஆனால், அவரது கலைப்படைப்பு ஈர்ப்பு அதிகரித்தபோது, தற்காலச் சிறுகதை வளர்ச்சியில் பின்னர் செல்வாக்கு ஏற்படுத்திய பல புதுமைகளை அவர் தனது கதைகளில் அன்று புகுத்தினார்.  
இவரது கதைகள் தமிழில் மொழிபெயர்க்கப்பட்டுள்ளன.
# ஆன்டன் செக்கோவ்

## இளமைக்காலம்

அன்டன் செக்கோவ் 29, சனவரி 1860 இல், செயின்ட் அந்தோணி பெரிய (17 ஜனவரி பழைய பாணி) விருந்து நாள் அன்று தெற்கு ரஷ்யாவின் ஆழாவ் (*Azov*) கடல் துறைமுகமான டாகன்ராக் (*Taganrog*) கில் பிறந்தார். இவருடன் சேர்த்து மொத்தம் ஆறு சகோதரர்கள். இவர் மூன்றாவது நபர் ஆவார். இவரது தந்தையின் பெயர் பவெல் எகொரோவிச் செக்கோவ் என்பதாகும். இவருடைய தந்தை ஒரு பண்ணையடிமையாவார். அவரது மனைவி, உக்ரேனிய நாட்டைச் சார்ந்தவர். அவரது வில்ஹோவட்கா கிராமமானது கொபிலியகி அருகேயுள்ள போல்டவா பகுதியில் உள்ள தற்போதைய உக்ரைன் நாட்டில் அமைந்துள்ளது. ஒரு மளிகைக் கடை நடத்தி வந்தார். இவர் திருச்சபைப் பாடகர் குழுவின் இயக்குநராகவும், பக்தியுள்ள கட்டுப்பாடான கிறிஸ்துவராகவும் மற்றும் உடல் குறைபாடுடையவராகவும் காணப்பட்டார். பவெல் செக்கோவ், சில வரலாற்றாசிரியர்களால் தனது மகனின் பல ஓவியங்களில் காணப்படும் பாவனை மூலமாகப் பார்க்கப்பட்டார். செக்கோவின் தாயான, எவ்ஜெனிய மொரோசாவா சிறந்த கதைசொல்லி. அவர் தம்முடைய குழந்தைகளுக்கு, தாம் தம் துணி வியாபாரியான தந்தையுடன் ரஷ்யா முழுக்கப் பயணித்த பல்வேறு பயண அனுபவங்களைக் கதைகளாக எடுத்துக்கூறுவார். <blockquote>"எங்கள் திறமைகள் எமது தந்தையிடமிருந்து பெற்றவையே" என்பதையும், "ஆனால் எமது ஆன்மாவோ எங்கள் தாயிடமிருந்து வந்தது" என்பதையும் செகோவ் என நினைவுகூர்வார். வாலிபனான செக்கோவ் அவரது சகோதரர் அலெக்சாண்டர் என்பவர், அவரது மனைவி மற்றும் குழந்தைகளிடம் காட்டும் விரும்பத்தகாத நடவடிக்கைகளைக் கண்டித்ததுடன் தனது தந்தை பவெல் கொடுங்கோன்மையையும் விமர்சித்தார். "எனக்கு நன்கு நினைவிருக்கிறது. அது ஓர் எதேச்சதிகாரப்போக்கு ஆகும். அஃதும் பொய்யும் என் அன்னையின் இளமையான வாழ்வைச் சீர்குலைத்தன. அவ்வெதேச்சதிகாரமும் பொய்மையும் என்னுடைய குழந்தை பருவத்தைப் பாழாக்கியதொடு பயத்தையும் தோற்றுவித்தது. அதைப் பற்றி இப்போது நினைத்தாலும் திகில் மற்றும் வெறுப்பை என்னால் உணர முடியும். ஒரு சமயம் என் தாயார் தயாரித்த சூப்பில் உப்பு அதிகமாகிட, எனது தந்தையார் திடீரென வெறிகொண்டு, அன்னையை, 'நீயொரு முட்டாள்' எனத் திட்டி வீசி எறிந்ததை மறக்கவியலாது.</blockquote>
# ஆன்டன் செக்கோவ்

## படிப்பு

1879 இல் செக்கோவ் தனது பள்ளிப்படிப்பை நிறைவு செய்தார். அதன்பின், அவரது குடும்பத்தினருடன் மாஸ்கோ சென்றடைந்தார். பிறகு, மருத்துவப் பள்ளிப் படிப்பிற்கான சேர்க்கையினை I.M. செசெநோவ் மாஸ்கோ மாநில முதல் மருத்துவப் பல்கலைக்கழகத்தில் தொடங்கினார்.
# ஆன்டன் செக்கோவ்

## தொடக்க கால எழுத்துப் பணி

செக்கோவ் இப்போது குடும்பப் பொறுப்பு முழுவதையும் ஏற்றுக்கொண்டார். குடும்பத்தை நிர்வகிப்பதற்காகவும்,பயிற்சிக்கான கட்டணத்தைச் செலுத்துவதற்காகவும் தம் எழுத்துப் பணியினைத் துவக்கினார். அவருடைய எழுத்துகள் அன்றாட ரஷ்ய வாழ்க்கையின் தினசரி நடவடிக்கைகளைக் குறுகிய, நகைச்சுவையான காட்சிகளை விளக்கும் காட்சிகளாக அமைந்திருந்தன. அவற்றில் பலவற்றை "அன்டோஷா செக்கோன்ட்" மற்றும் *மண்ணீரலற்ற மனிதன்* போன்ற புனைபெயர்களிலேயே எழுதி வந்தார். அவரது அந்த குறிப்பிடத்தக்க எழுத்துகள் அவருக்குப் படிப்படியாக, நன்மதிப்பைப் பெற்றுத் தந்தன. ரஷ்ய தெரு வாழ்க்கையை வஞ்சகப் புகழ்ச்சியுடன் எழுதக்கூடியவர் என அடையாளப்படுத்தப்பட்டார். 1882 ஆம் ஆண்டில், நிகோலாய் லேய்க்கின் என்னும் அக்காலகட்டத்து முன்னணிப் பதிப்பாளருக்குச் சொந்தமான, ஓஸ்கோல்கியில் (சிறு துண்டுகள் என்னும் அர்த்தம்) எழுதினார். இந்தக் காலகட்டத்தில் செக்கோவின் எழுத்துத் தொனி, அவரது வழமையான முதிர்ச்சியான புனைவுகளைவிடக் கடுமையானதாகக் காணப்பட்டன.  
1884 ஆம் ஆண்டில், செக்கோவ் மருத்துவராகப் பணியாற்றத் தொடங்கினார். இதனை அவர் தனது முதல் தொழிலாகக் கருதினார். ஆனாலும், ஏழை மக்களுக்கு இலவசமாகவே மருத்துவம் செய்ததனால், அவருக்கு அதிலிருந்து சிறிதளவு பணமே சம்பாதிக்க முடிந்தது.  
1884 மற்றும் 1885 ஆம் ஆண்டுகளில், செக்கோவ் காசநோய் பாதிப்பிற்கு ஆட்பட்டார். 1886 இல் அதன் பாதிப்புகளால் உடல்நிலை மோசமடைந்தது. ஆனால், அவர் தனது குடும்பத்தாரோ அல்லது அவரது நண்பர்களிடமோ தனது காசநோயைப் பற்றிக் கூற மறுத்து விட்டார். வாராந்திர ப் பத்திரிகைகளுக்கு அவர் தொடர்ச்சியாக எழுதி, அதன் மூலமாகப் பணம் சம்பாதித்துக் குடும்பத்தைப் படிப்படியாக அனைத்து வசதிகளுடன் மேம்படுத்தினார்.
# ஆன்டன் செக்கோவ்

## திருப்புமுனை

1887 ஆம் ஆண்டில்,அதிக வேலைப் பளு மற்றும் மோசமான உடல்நிலையிலிருந்து விடுபட எண்ணி, செக்கோவ் உக்ரைனுக்குப் பயணப்பட்டார்.அப்போது அங்கிருந்த அழகான புல்வெளி அவரை வெகுவாக ஈர்த்தது. அவர் தாயகம் திரும்பியவுடன், "புல்வெளி" (*The Steppe*) என்னும் நீளமான சிறுகதை ஒன்றை எழுதத் தொடங்கினார். இதனை அவர் "சிறிது முரணானதும், மிகவும் உண்மையானதும்" என்று குறிப்பிட்டார். இது இறுதியில் செவர்னி வெஸ்ட்னிக் (தி வடக்கு ஹெரால்ட்) இல் வெளியிடப்பட்டது. இது கதைமாந்தர்களின் சிந்தனைச் செயல்பாடுகளோடு கலந்த ஒரு கதையாகும். செக்கோவ் இக்கதையின் வாயிலாக, வீட்டை விட்டு வெளியே அனுப்பப்பட்ட ஓர் இளம் சிறுவனின் பார்வை வழியாகவும், அவரது தோழர்கள், ஒரு மதபோதகர் மற்றும் வணிகர் மூலமாகவும் ஓர் ஒற்றைக் குதிரை, இரு சக்கர வாகனப் பயணத்தைத் தூண்டுகிறார். மேலும், இது செக்காவின் *கவித்துவமிக்க படைப்புகளின் அகராதி* என்று பரவலாக அறியப்படுகிறது. இது அன்டன் செக்காவிற்குப் புகழையும், அவரது முதிர்ந்த கற்பனையின் தரத்தையும் மிக அதிகமாக வெளிப்படுத்தியது. தவிர, இதனை ஒரு இலக்கிய இதழில் வெளியிடப்படக்கூடிய சந்தர்ப்பத்தை ஏற்படுத்திக் கொடுத்தது.  
1890 ஆம் ஆண்டில், செக்காவ் ஜப்பான் நாட்டின் வடக்கில் காணப்படும் ஷேகலின் (*Sakhalin*) தீவில், ரஷ்ய தூர கிழக்கு மற்றும் கத்தோர்கா அல்லது தண்டனைக்குரிய குடியிருப்புப் பகுதியில், தொடர்வண்டி, குதிரை பூட்டப்பட்ட வண்டி மற்றும் ஆற்றின் நீராவிப் படகு மூலம் கடினமான பயணம் மேற்கொண்டார். சுமார் மூன்று மாத காலம் அந்த இடத்தில் தங்கியிருந்து, அங்கு வசித்த ஆயிரக்கணக்கான குற்றவாளிகள் மற்றும் மக்கள்தொகை கணக்கெடுப்பிற்காகக் குடியேறியவர்கள் ஆகியோரிடம் நேர்காணல் எடுத்தார். செக்காவினின் ஷெகாலினுக்கான அந்த இரண்டரை மாத பயணத்தின்போது அவர் எழுதிய கடிதங்கள் சிறந்த படைப்பாக நோக்கப்படுகின்றன. டோம்சுக் (Tomsk) என்னும் நகரைப்பற்றி அவர் தனது சகோதரிக்கு எழுதிய குறிப்புகள் தவறானவையாகக் கருதப்பட்டன. அந்த நகரத்து மாந்தர் அனைவருமே மந்தமானவர்கள் என அவர் குறிப்பிட்டிருந்தார். பிற்காலத்தில் டோம்சுக் மக்கள், அவர் கூறிய கருத்துக்குப் பதிலடி கொடுக்கும் விதமாக, அவரைக் கேலி செய்வதுபோன்ற அவருடைய ஒரு சிலையை நிறுவினார்கள்.
# ஆன்டன் செக்கோவ்

## இறப்பு

1904 ஆம் ஆண்டு மே மாதத்தில் செக்கோவ் காசநோயால் கடுமையாகப் பாதிக்கப்பட்டார். அதுகுறித்து "அவரைப் பார்த்த அனைவரும் அவர் இறுதிக் கட்டத்தை நெருங்கிவிட்டதாகத் தமக்குள் நினைத்தனர். ஆனால் அவர் தனது முடிவை நெருங்க நெருங்க, அதனை உணர்ந்து கொள்ளாதவராகவே காணப்பட்டார்". மிக்கேல் செக்கோவ் நினைவுகூர்ந்தார். இறுதியில், ஜூன் மாதம் மூன்றாம் நாள், அவர் பிளாக் வனிலுள்ள ஜேர்மனிய மருத்து நீருற்று நகரமான பேடன்வெலைருக்காக ஓல்காவுடன் சென்றார். அங்கிருந்து அவர் தனது சகோதரியான மாஷாவிற்கு வெளிப்படையாக, நகைச்சுவையாக எழுதிய கடிதங்களில் உணவு மற்றும் சமுதாயவெளி பற்றி விவரிக்கிறார். மேலும், அன்டன் செக்காவ் அவரது தாயாருக்கும் சகோதரிக்கும் தான் நலமாகி வருவதாகக் கூறி வந்தார். அவர் எழுதிய கடைசி கடிதத்தில், ஜேர்மானியப் பெண்கள் ஆடைகள் அணிந்திருக்கும் முறை பற்றி மனவேதனையடைந்தார்.
# ஆன்டன் செக்கோவ்

## தமிழில்

ஆன்டன் செக்கோவ் படைப்புகள் பல பலரால் தமிழில் மொழிபெயர்க்கப்பட்டுள்ளன. அவற்றுள் சில:  
1. ஆறாவது வார்டு (தொகுப்பு) - தமிழில்: ரா. கிருஷ்ணையா;
1. அந்தோன் செகாவ் கதைகள் - தமிழில்: ரா. கிருஷ்ணையா;
1. ஆன்டன் செகாவ் சிறுகதைகள் - தமிழில்: சந்தியா நடராஜன்; மு.பதிப்பு 2021; சந்தியா பதிப்பகம். (இடம்பெற்றுள்ள கதைகள்: காதல் எனில், பிச்சைக்காரன், அவதூறு உள்ளிடட 20 கதைகள்)
1. அன்டன் செகாவ் கதைகள் - தமிழில்: எம்.எஸ்; மு.பதிப்பு 2012; பாதரசம் வெளியீடு.
1. ஆன்டன் செகாவ் கதைகள் - தமிழில்: எம்.கோபாலகிருஷ்ணன; மு.பதிப்பு 2021; நூல்வனம் பதிப்பகம்
1. ஆன்டன் செக்காவ்: ஆகச் சிறந்த கதைகள் - தமிழில்: சு.ஆ.வெங்கட சுப்புராய நாயகர்; மு.பதிப்பு 2019; தடாகம் பதிப்பகம்; பக்.104
1. அந்தோன் செகாவ் சிறுகதைகளும் குறுநாவல்களும்; தமிழில்: பூ. சோமசுந்தரம்;
1. அந்தோன் செகாவ் சிறுகதைகளும் குறுநாவல்களும்; தமிழில்: ?; எதிர் வெளியீடு. (இடம்பெற்றுள்ள கதைகள்: பச்சோந்தி, வான்கா, தத்துக்கிளி, ஆறாவது வார்டு, மாடவீடு ஓவியரின் கதை, இயோனிக், நாய்க்காரச் சீமாட்டி, மண்மகள்)
1. ஆன்டன் செக்காவ் சிறுகதைகள்- தமிழில்: சூ.ம. ஜெயசீலன்; பாரதி புத்தகாலயம்
1. ஒன்பது வேடிக்கைக் கதைகள் - தமிழில்: வானதி; மு.பதிப்பு 2021 மே 31; அழிசி பதிப்பகம்
1. மூன்று ஆண்டுகள் (புதினம்); தமிழில்: ?: மு.பதிப்பு திசம்பர் 2022; நற்றிணை பதிப்பகம்;
# பெத்லம் தசை அழிவு

**பெத்லம் தசை அழிவு** (*Bethlem myopathy*) என்பது பாலிலா பண்பணு ஆதிக்கத்தால் ஏற்படும் தசைவளக்கேடு ஆகும். இந்நோய் பிறப்பு நிலையில் ஏற்படும் தசைவளக்கேடு என வகைப்படுத்தப்படுகிறது. 1976 ஆம் ஆண்டில் பெத்லம் என்னும் டச்சு மருத்துவர் இதனை முதன் முதலில் கண்டுபிடித்தார். இந்நோய் உளவியல் கோளாறினாலும், கோலாசன் VI எனும் தசைநார் புரதத்தின் வகைகள் COL6A1, COL6A2 மற்றும் COL6A3 போன்றவற்றில் ஏற்படும் திடீர் மரபணு மாற்றத்தாலும் இந்நோய் ஏற்படக்கூடும்.